Diari Oficial de la Generalitat Valenciana


Sumari del DOGV 4239, del 30-04-2002 (2002/4457)

ORDE de 26 d'abril de 2002, de la Conselleria d'Economia, Hisenda i Ocupació, per la qual es dóna publicitat a les línies de crèdit i a l'import global màxim destinat a finançar la concessió de subvencions de foment de l'economia social i per la qual es deleguen competències per a l'execució dels programes d'ajudes de foment de l'economia social.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4239

Data del DOGV
:   30-04-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/4457


Data del document
:   26-04-2002

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * mutualitat social
    * ajuda pública
    * suport econòmic
    * economia social
    * universitat
    * cooperativa
    * societat sense fins de lucre
    * ajuda a l'ocupació

ORDRE de 26 d'abril de 2002, de la Conselleria d'Economia, Hisenda i Ocupació, per la qual es dóna publicitat a les línies de crèdit i a l'import global màxim destinat a finançar la concessió de subvencions de foment de l'economia social i per la qual es deleguen competències per a l'execució dels programes d'ajudes de foment de l'economia social. [2002/4457]
  
Amb data 25 de gener de 2001 va ser publicada en el Diari Oficial de la Generalitat Valenciana l'Ordre de 29 de desembre de 2000, de la Conselleria d'Economia, Hisenda i Ocupació, per la qual s'estableixen les bases reguladores per a la concessió d'ajudes destinades al foment de l'economia social.
  
Amb dates 26 d'abril de 2001 i 7 de desembre de 2001, respectivament, van ser publicades en el Diari Oficial de la Generalitat Valenciana les ordres de 17 d'abril de 2001 i de 4 de desembre de 2001, que modifiquen parcialment l'ordre de bases anteriorment mencionada.
  
En compliment del que estableix la disposició addicional primera de l'Ordre de 29 de desembre de 2000, mencionada, i l'article 47.11 del text refós de la Llei d'Hisenda Publica de la Generalitat Valenciana, i d'acord amb el que estableix la Llei de Pressupostos de la Generalitat per a l'any 2002, mitjançant aquesta ordre es dóna publicitat a les línies de crèdit i a l'import global màxim destinat a la concessió de les ajudes previstes en les bases reguladores d'aquesta, per a l'any 2002.
  
Per això, i en virtut de les facultats que em confereix l'article 35 de la Llei 5/1983, de Govern Valencià, i l'article 47 de la Llei d'Hisenda Pública de la Generalitat Valenciana,
  
ORDENE
  
Article 1
  
Per a l'exercici de 2002, i de conformitat amb el que estableix la Llei 10/2001, de 27 de desembre, de Pressupostos de la Generalitat Valenciana per a l'exercici de 2002, les ajudes previstes per l'Ordre de 29 de desembre de 2000, de la Conselleria d'Economia, Hisenda i Ocupació, per la qual s'estableixen les bases reguladores i el procediment general per a la concessió d'ajudes destinades al foment de l'economia social, es finançaran a càrrec de la secció 06, programa 315.10, Condicions de Treball i Administració de les Relacions Laborals, capítols, línies i imports que a continuació s'indiquen:
  
a) Les ajudes per a la integració laboral de socis establides en el títol II, capítol I, de l'ordre de 29 de desembre mencionada, es finançaran a càrrec del capítol 4, codi línia T5266000, amb un import global màxim de 3.292.510,00 euros, dels quals 1.916.170,00 euros són finançats pel Fons Social Europeu, 925.560,00 són fons finalistes del Ministeri de Treball i Afers Socials, i 450.780,00 són fons propis no condicionats de la Generalitat Valenciana.
  
b) Les ajudes per a assistències tècniques, establides en el títol II, capítol II de l'ordre de 29 de desembre mencionada, es finançaran a càrrec del capítol 4, codi línia T5266000, amb un import global màxim de 85.000,00 euros, que són fons propis no condicionats de la Generalitat Valenciana.
  
c) Les subvencions financeres establides en el títol II, capítol III, de l'ordre de 29 de desembre mencionada, es finançaran a càrrec del capítol 4, codi línia T5266000, amb un import global màxim de 270.000,00 euros, que són fons propis no condicionats de la Generalitat Valenciana.
  
d) Les ajudes per a la realització d'activitats de foment, formació i difusió de l'economia social, establides en el títol III, capítol I, de l'ordre de 29 de desembre mencionada anteriorment, es finançaran a càrrec del capítol 4, codi línia T5266000, amb un import global màxim de 340.000,00 euros, dels quals 190.000,00 euros són fons finalistes del Ministeri de Treball i Afers Socials, i 150.000,00 euros són propis no condicionats de la Generalitat Valenciana.
  
e) Les ajudes de suport a les organitzacions i estructures representatives de l'economia social valenciana establides en el títol III, capítol II, de l'ordre de 29 de desembre mencionada anteriorment es finançaran a càrrec del capítol 4, codi línia T5266000, amb un import global màxim de 560.000,00 euros, que són propis no condicionats de la Generalitat Valenciana.
  
f) Les ajudes directes per a inversions establides en el títol II, capítol III, de l'ordre de 29 de desembre mencionada, es finançaran a càrrec del capítol 7, codi línia T2242000 amb un import global màxim de 961.620,00, euros, que són fons propis no condicionats de la Generalitat Valenciana.
  
g) Les ajudes a la inversió en actius fixos per cooperatives de treball associat i societats laborals establides en l'article 11 de l'Ordre de 4 de desembre de 2001, de modificació de l'ordre de bases que s'ha mencionat a l'inici, es finançaran a càrrec del capítol 7, codi línia T2242000, amb un import global màxim de 341.240,00 euros que són fons finalistes del Ministeri de Treball i Afers Socials.
  
Article 2
  
Els tipus d'interés dels préstecs acollits al conveni de col·laboració financera amb la conselleria en matèria d'ocupació, que afecten les subvencions financeres previstes en la convocatòria regulada per l'Ordre de 29 de desembre de 2000, de la Conselleria d'Economia, Hisenda i Ocupació, per la qual s'estableixen les bases reguladores i el procediment general per a la concessió d'ajudes destinades al foment de l'economia social, seran els següents per a l'any 2002:
  
a) En préstecs a tipus variable, el tipus nominal màxim serà del Mibor o Euribor + 2 punts.
  
b) En préstecs a tipus fix, el tipus nominal màxim estarà en funció dels anys de duració del préstec des de la formalització:
  
1. En préstecs amb duració de fins a 5 anys inclusivament, el tipus nominal màxim aplicable serà del 7%.
  
2. En préstecs amb duració de més de 5 anys fins a 8, inclusivament, el tipus nominal màxim aplicable serà del 7,6%.
  
3. En préstecs amb duració de més de 8 anys, el tipus nominal màxim aplicable serà del 8%.
  
Els fluxos de subvenció, d'acord amb les característiques concretes dels préstecs, s'actualitzaran en el moment de l'operació al tipus del 5% anual.
  
Article 3.
  
Les referències fetes als directors territorials d'ocupació en la disposició addicional sisena, de l'ordre de 29 de desembre de 2000, respecte a la delegació de competències, s'hauran d'entendre referides als directors territorials d'Ocupació i de Treball de la Conselleria d'Economia, Hisenda i Ocupació.
  
En les resolucions adoptades per delegació es farà constar expressament aquesta circumstància.
  
Article 4
  
Es delega en el director general de Treball i Seguretat Laboral la competència per a resoldre els expedients d'ajudes de suport a la inversió i estructura financera establides en el títol II, capítol I, de l'ordre de 29 de desembre de 2000 i les ajudes per a inversió en actius fixos per cooperatives de treball associat i societats laborals establides en l'article 11 de l'ordre de 4 de desembre de 2001, així com la competència per a l'autorització de la despesa, la disposició del crèdit i proposta de pagament, en relació amb els programes d'ajudes anteriorment mencionats.
  
En les resolucions adoptades per delegació es farà constar expressament aquesta circumstància.
  
Article 5
  
Es faculta al director general de Treball i Seguretat Laboral per a dictar les instruccions o resolucions que siguen necessàries per a l'execució i el desplegament dels programes d'ajudes de foment de l'economia social regulats en les ordres mencionades anteriorment.
  
Disposició final
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 26 de abril de 2002
  
El conseller d'Economia, Hisenda i Ocupació